梵蒂岡廣播電臺

梵蒂岡廣播電臺（義大利文：Radio Vaticana；拉丁文：Statio Radiophonica Vaticana），梵蒂岡公立廣播也，以「教宗之聲」自許。都播館在義大利拉齊奧大區聖瑪利亞迪加萊里亞。西元一九三九年二月十二日，古列爾莫馬可尼肇厥基礎。自其肇立，皆耶穌會士持護。昔法西斯義大利、納粹德國時，電臺始終自立，未嘗隸屬。二戰伊始，庇護二世令之期週，電臺即播波蘭、猶太人捕囚於隔都事。今電臺有記者二百餘，遍訪於六十一國。電臺至今播四萬二千小時餘，寰宇新聞、宗教慶典、清談言錄悉具。今司鐸耶穌會士費德里科隆巴爾迪氏任都理事。二〇一五年六月二十七日，教宗方濟各詔立播揚庶務所於教廷。二〇一七年元日，電臺改隸之，自置八十五載，於此告終。 沿革 一九三一年二月十二日，電臺以呼號HVJ、功率十千瓦特始播，教宗庇護十一世以拉丁語致辭，曰Omni creaturae。古列爾莫馬可尼、樞機尤金派契利亦與是舉。尤金派契利，後教宗庇護十二世也。物理家朱塞佩吉安弗蘭切斯基，新猞猁目格致院院監也，首任理事。一九三三年，恆立微波中繼，接宗座宮、岡多菲堡。岡多菲堡，教宗夏時臨焉。一九三六年，萬國電信聯盟以梵蒂岡電臺為「殊例」，播發許不限地域。一九三七年十二月二十五日，增德律風根二十五千瓦播發器一、定向天線二。時，電台播以十頻。一九三九年十二月，樞機奧古斯特霍隆德（霍隆德，格涅茲諾總主教。）稟波蘭天主教會毀抑事。庇護十一世決意以電臺「揚波蘭教會音訊」。一九四〇年一月二十一日，德語廣播類德國官政以「一九三六年共產黨人施諸西班牙」；英語廣播謂教會之毀不獨蘇聯。二戰時，電臺播以言四。一九四八年，廣為言十八。聖座市地四百公頃於聖瑪利亞迪加萊里亞（聖瑪利亞迪加萊里亞，在羅馬北十八千米）。一九五二年，義大利予是地以治外法權。一九五七年，新館始用，有飛利浦百千瓦短波播發器一，十千瓦短波播發器二，百二十千瓦中波播發器一，具定向天線二十一，全向天線一。復增百千瓦播發器二，向非洲、大洋洲；二百五十千瓦中波播發器一，向歐洲；五百千瓦播發器一，向遠東、拉丁美洲。二〇〇六年三月，時電臺立七十有五年，教宗幸焉。二〇〇九年五月，公告七月始播商業廣告，以資年用二千百十四萬歐元云，所播必「合乎崇德」。二〇一二年七月一日，電臺止短、中波廣播於北美、南美、歐洲。二〇一四年，愛爾蘭人邁克爾甘農實練於電臺。甘農負唐氏綜合症，負者事於梵蒂岡者，甘農其先也。二〇一九年六月八日，電臺始以拉丁語報世事。 播況 今播於短波（寰宇數位廣播亦聞）、中波、調頻、衛星、互聯網，恆播以語四十；以調頻播於拉齊奧者以言三十九，互聯網播以十頻。 引據